Kloaaginääre

Kloaaginääre (inglise cloacal scent gland, cloacal gland)  on osadel selgroogsetel (näiteks madudel) saba piirkonnas, kummalgil pool kloaaki, paiknev nääre.

Kloaaginäärme areng, anatoomia, morfoloogia, histoloogia ja patoloogia võivad erineda nii liigiti kui ka indiviiditi.

Nõre 

Kloaaginäärme eritise, mida mõned uurijad nimetavad muskuseks, koostis ja otstarve ning biotoime jm on käesoleva ajani piisavalt uurimata. Teadlaste arvates toimivad lipiidide rohked eritised allomoonidena. Sellest on aga leitud ühendeid, mis peletavad sipelgaid. Nii näiteks märgistavad paaritumisvõitlustelt partneri juurde naasevad isased rästikud emase rästiku asupaiga. Selleks avab isane kloaagi juures paiknevad lõhnanäärmed ja liigub tagakeha väristades ringis, mille raadius on umbkaudu 2 m ja mille keskmes on partner. 

Teadlased oletavad ka, et harilikel rästikutel toimib kloaaginäärmete nõre liigisisese suhltemisvahendina, mille kaudu teavitavad suguküpsed emased maod oma valmisolekust või keeldumisest partneriga kopuleeruda. 
 
Näärmete nõre on inimeste jaoks ebameeldiva lõhnaga, nii näiteks on kiirikmadude anaalnäärmete eritised küüslaugulõhnalised.

Nõre lüpsmine

Uuringute tarvis kogutakse madudelt kloaaginäärmete nõret neid saba piirkonnast väga õrnalt pigistades, see peab toimuma äärmise ettevaatlikkusega kuna ärritunud ja ennast mitte kaitsta saaval maol võivad, ohtu tunnetades, kogemata kollabeeruda ka kopulatsioonielundid.

Ajaloolist

Kloaaginäärme esmakirjeldajaks 1683. aastal peetakse Tyson'it.

Vaata ka
Anaalnääre
Lõhnanääre

Viited

Välislingid 
Laurence Monroe Klauber,Rattlesnakes: Their Habits, Life Histories, and Influence on Mankind,  1. köide, 2. väljaanne, lk 473 — 474, 1972, University of California Press, Google'i raamatu veebiversioon (vaadatud 05.05.2014)
Carl Gans, David Crews, Hormones, Brain, and Behavior, Biology of Reptilia, 18 köide, Physiology E, lk 116 — 123, 1992, The University of Chicago Press, Google'i raamatu veebiversioon (vaadatud 05.05.2014) (inglise keeles)
Bruce A. Young, Carmen Marsit ja Karen Meltzer, Comparative morphology of the cloacal scent gland in snakes (Serpentes: Reptilia), köide 256, number 2, lk 127–138, 7 detsember 1999, Wiley-Liss, Inc., Issue The Anatomical Record, The Anatomical Record, DOI: 10.1002/(SICI)1097-0185(19991001)256:2<127::AID-AR3>3.0.CO;2-J, veebiversioon (vaadatud 05.05.2014) (inglise keeles)
John C. Murphy, Secrets of the Snake Charmer: Snakes in the 21st Century, iUniverse, lk 216 — 217, 2010, Google'i raamatu veebiversioon (vaadatud 05.05.2014) (inglise keeles) 

Näärmed
Roomajate anatoomia